ايضا من فضائل المكث في المسجد الصحة شلون المخ في المسجد يأتي بالصحة؟ لان الانسان الذي يمكث في المسجد فانه لا يكون الا محافظا على الصلوات الخمس والمحافظ على الصلوات الخمس
يكون نومه منضبطا والمنضبط في النوم سبب في الانضباط في الانضباط في الصحة فان من اسباب الاضطراب في البدن اضطراب النوم مثل ما يقول العوام يقول اشخطها شخطة واحدة اثنعشر ساعة نايم
مثل البهيم نسأل الله السلامة والعافية ليه خلاص حط طق براسي بينام وبعدين؟ وفجأة ينقلب سهرة مرة واحدة اربعة وعشرين ساعة مو نايم مستانس ايه فحافظ على الصلوات الخمس تحصل الصحة غير هذا
كون الانسان يكون مدرك لان يمكث في المسجد بعد الصبح وبعد العصر يحصل النقاوة وقت النقاوة جعلنا النهار معاشا ها هذا اللي حنا نفكر فيه اغلب الناس لو سألته وش معنى جعلنا النهار معاشا؟ قال يعني رزق
اسعى في السعي لو كان المراد الرزق لقال الله وجعلنا النهار رزقا لو كان المراد كذا هو صحيح هذا تبع لكن المعنى الاساس من الاية وجعلنا النهار معاشا المعاش اسم ظرف
للمكان والزمان فالمقصود وجعلنا النهار وقتا للعيش تبي تعيش هذا وقت العيش معناها ان الليل مو وقت تعيش ترى الليل وقت شنو؟ وقت اخو النو اخو الموت اللي هو النوم
فاذا عكست الامر انت شيصير عندك عندك خمسة وسبعين في المئة من جسمك بمجرد غروب الشمس هو يبي النوم خمسة وعشرين في المئة مطاوعك غصبا عليه موب على كيفه انت اللي ما تبي النوم
واذا جاء النهار الخمسة وسبعين هذي كلها تريد عدم النوم وانت تبي تغصبها على النوم شيصير الحناد خلل يقول ما ما يخالف خلل ما يضر خلل ما يضر انت ما تعرف لكنه يضر اجلا ان لم يضر عاجلا
تريدون مثل هذا الان عرق الدم يمشي اربط حبل على اصبعك هذا لا تخلي الدم يمشي ما تحس الحين ولا بشاعة لكن تعال بعد ساعتين ولا ثلاث ولا اربع انت منقطع عنه الدم يقول لك غرغرينا لازم نقصه
انت اللي تسببت فيه الناس الحين يقولون والله امراض مستعصية امراض كذا كذا الى اخره هذا ايش سببها سببنا عدم الموافقة الشرعية للدين في العمل الشرعي وعدم الموافقة الكونية للامور الكونية
للامور الكونية سبحان الله العظيم شيء عجب يحيى ابن ابي كثير اليماني احد علماء من اتباع التابعين كان عمره مئة وعشرين سنة ويصلي بالناس التراويح قول له يا شيخ انت ما تتعب؟ مئة وعشرين سنة وتصلي فينا
قال هذه جوارحنا حفظناها في الصغر فحفظها الله لنا في الكبر فهذا امر عظيم